Гавораць, магіла таго турка была пад вялізным валуном з прыкметамі, вядомымі толькі самім туркам. Валуноў у тую пару было паўсюль, вельмі многа, так што магіла загубілася сярод іх. З тых часоў прайшло многа вякоў, але ўжо пры памяці нашых дзядоў знаходзіліся людзі, якія варочалі тыя валуны ў надзеі знайсці клад, але ўсё ўпустую. У наш час валуны закапалі ў зямлю. Разаралі, аставіўшы нам прыгожую легенду, назву “Туркава гара” і нясбытную надзею калі-небудзь знайсці той клад.